Document ID: 32010D0609

A POLITIKAI ÉS BIZTONSÁGI BIZOTTSÁG EUPOL RD CONGO/1/2010 HATÁROZATA
(2010. október 8.)
az EUPOL RD Congo misszióvezetőjének kinevezéséről
(2010/609/KKBP)
A POLITIKAI ÉS BIZTONSÁGI BIZOTTSÁG,
tekintett el az Európai Unióról szóló szerződésre és különösen annak 38. cikke harmadik bekezdésére,
tekintettel az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló, 2010. szeptember 23-i 2010/576/KKBP tanácsi határozatra (1) és különösen annak 10. cikke (1) bekezdésére,
mivel:
(1)
A 2010/576/KKBP tanácsi határozat 10. cikke (1) bekezdésének értelmében a Politikai és Biztonsági Bizottság a Szerződés 38. cikkének megfelelően felhatalmazást kap arra, hogy meghozza az EUPOL RD Congo politikai ellenőrzésére és stratégiai irányítására vonatkozó megfelelő határozatokat, beleértve különösen a misszióvezető kinevezéséről szóló határozatot.
(2)
Az Unió külügyi és biztonságpolitikai főképviselője azt javasolta, hogy 2010. október 1-jei hatállyal Jean-Paul RIKIR főhadbiztost nevezzék ki a misszió vezetőjévé,
ELFOGADTA EZT A HATÁROZATOT:
1. cikk
A Politikai és Biztonsági Bizottság az EUPOL RD Congo - az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziója és annak a kongói igazságszolgáltatással való viszonya - misszióvezetőjévé 2010. október 1-jei hatállyal Jean-Paul RIKIR főhadbiztost nevezi ki.
2. cikk
Ez a határozat az elfogadásának napján lép hatályba.
A határozatot az EUPOL RD Congo megbízatásának végéig kell alkalmazni.
Kelt Brüsszelben, 2010. október 8-án.

Labels: 18
9
5
15